Kõige tähtsamaks tooteks peab Janar Vaik eestikeelset kella, mida vajavad nii pimedad kui ka eakad inimesed, kes enam hästi ei näe. Menukad on ka heliraamatute kuulamisseaded ehk daisy-pleierid, neid kahte toodet tellitakse aastas kolmekohaline arv.  "Köögikaalusid müüme aastas vast kuus-seitse, aga hea ikkagi, et need on eestikeelsena olemas. Lätis ja Leedus pole midagi sellist, oleme mitme penikoorma sammu võrra ees," rõõmustab Janar Vaik, kelle klientide arv ulatub praegu 1800-ni (vaegnägijaid on Eestis 20 000 ringis). "Lähema paari kuu jooksul peaks valmima insenerklassi taskuarvuti, kus on olemas ka siinused, koosinused ja tangensid. Pidevalt tuleb uusi tooteid ja vanad täienevad, töö lõppu ei paista."